Leer ken U'hage met leidraad-resies | News24
Leer ken U'hage met leidraad-resies
; Spanne wat aan die avontuur leidraad-resies deelneem gaan op interessante plekke in Uitenhage aandoen. Dié unieke boete-waarskuwing teen spoeg op straat is op die hoek van Kerk- & Caledonstraat. Foto: LIZETTE ELLIS
'n Avontuur leidraad-resies, byna soos Amazing Race, word vanjaar vir die derde agtereenvolgende jaar op Uitenhage aangebied.
"Ons kan nie wag om weg te spring nie. Uitdagings word so opgestel dat al die spanne kan klaar maak. Dit gaan nie net oor die vinnigste span nie," sê Valerie van der Berg, 'n organiseerder van dié plaaslike leidraad-resies.
Spanne moet 'n reeks uitdagings voltooi met behulp van leidrade. Deelnemers se kennis van Uitenhage word getoets en dan is daar ook uitdagings wat uit-en-uit pure pret is.
"Dit is 'n uitstekende spanbou-geleentheid. Vriende, kollegas en selfs gesinne kan deelneem."
Die avontuur leidraad-resies word op 23 Julie gehou en begin stiptelik om 14:00 by NG Kerk Uitenhage-Oos. Spanne bestaan uit 'n minimum van 2 of maksimum van 4 lede en die inskrywings is R120 per span.
Elke span moet ook R20 of meer saambring vir 'n Solidariteit Helpende Hand Projek.
Om in te skryf stuur 'n e-pos aan amazingrace@uitenhageoos.co.za of bel Valerie 072 910 4583 of Melinda 073 498 4872 vir meer inligting.
Inskrywings vir deelname sluit op 15 Julie en daar is 'n limiet op die hoeveelheid spanne wat kan deelneem.